
TOIMETAJA VEERU ASEMEL... 


u kallis kaasteeline Urve Aulis on pannud 

mind seekord veidrasse olukorda — 

kirjutanud valmis loo toimetaja sünnipäeva 

tähistamisest (vt Ik 6) ja esitanud mulle 

küsimused, mida olen harjunud ise teistelt päri- 
ma. Andes ühelt poolt au Urve järjekindlusele ja hoidmaks 
teiselt poolt kokku masu-aegse ajakirja niigi nappi ruumi, 
püüan mahutada vastused tema küsimustele toimetaja veeru 
raamidesse. Omalt poolt lisan, et tean nüüd täpselt: Tallinna 
kirik SAAB endale tõesti oreli, sest Urve lihtsalt TEEB asjad ära! 


... kuus küsimust toimetajale 


Kuidas Sinust sai kristlane? 

Teoreetiliselt läbi ajaloo õppimise. Mõeldes oma esivanematele, kes 
on läbi sajandite ristitud, laulatatud ja viimsele teekonnale saadetud 
Haljala kirikus. Praktiliselt tänu abikaasa Andresele. 


Miks valisid kodukoguduseks Tallinna metodisti koguduse? 
Tänu pastor Toomas Pajusoole, kes meid Andresega laulatas ja 
kogudusse kutsus. 


Sinu kutsumus? Kuidas jõudsid selleni oma elus ja töös? 

Kuidas üldse defineerida kutsumust? Tunnen, et elu on mu teele 
toonud valikuid ja võimalusi, mida ma ise pole osanud ei tahta ega 
endale paluda. On mul õigus nimetada seda Isa hoolitsuseks ja armuks? 


Mis ajendab Sind taas tõusma ja jätkama, kui eluraskused pikali viru- 
tavad? 

Protestantlik, et mitte öelda puritaanlik kasvatus. Teadmine, et oma 
kohust tuleb täita ja vastutust kanda. Kõik see kokku polegi alati ehk 
kõige parem kombinatsioon, kuigi seda võiks ju ka tööteraapiaks 
nimetada. 


Lemmiklaul uues lauluraamatus? 
Vaimulikud rahvaviisid. 


Sinu elu juhtsalm Piiblist? 
See, mis räägib usust, lootusest ja armastusest (1Kr 13:13). Ja mulle 
meeldib väga Koguja elutarkus. 

PIIBEL 


Mida võime Õppida 
kümnest käsust? 


TOOMAS PAJUSOO 


Alustame sarjaga Piibli kümnest käsust ehk deka- 
loogist, mida võib õigusega nimetada inimkonna õigus- 


süsteemi alustalaks. 


ümnes käsus on väl- 

jenduse leidnud kõik 

kõlblusnormid, mida 

inimene normaalseks 

luks vajab. Eetika 

valdkonnas pole viimasel neljal tu- 

handel aastal suudetud midagi uni- 

versaalsemat välja mõelda. Kümme 

käsku ei ole iganenud, vaid igavesed 
seadused. 

David Wilkerson on oma blogis 
öelnud, et kümme käsku on igavesed 
seadused, mille Jumal on paika pan- 
nud selleks, et ühiskond iseennast ei 
hävitaks. Ometi ei ole kõik kümne 
käsu üle rõõmsad ega tegutse nende 
järgi. Näiteks otsustas USA ülemko- 
hus 2005. aastal, et Piibli käske ei to- 
hi eksponeerida kohturuumides. 
Ülemkohtu arutelu ajendas deka- 
loog Kentucky osariigi kohtu ees. 
Ülemkohus otsustas viie poolt- ja 
nelja vastuhäälega, et käskude ava- 
lik eksponeerimine on ebaseaduslik, 
sest USA-s on kirik ja riik eraldatud. 

Eelduste kohaselt peaks just uskli- 
kud huvituma kümne käsu tundma- 
õppimisest. Kahjuks ei oska sugugi 
kõik usklikud kümmet käsku nime- 
tada või siis ei pea neid eriti oluli- 
seks. See on üks põhjus, miks alusta- 
da piibliõppe sarja kümnest käsust. 

Ajalehe Newsweek uudiste rubrii- 
gis kirjutati uurimusest, mille järgi 


ainult 49 protsenti protestantidest ja 
44 protsenti katoliiklastest suudab 
loetleda vähemalt nelja käsku küm- 
nest. Üks levinud vabandus kõlab: 
me elame Kristuse Uue Seaduse ja 
armu all ning juutidele antud käsu- 
seadusega pole meil otsest pistmist. 
Kuid ärgem unustagem Jeesuse sõ- 
nu, mis kehtivad ka Uue Seaduse 
usklikele: “Ärge arvake, et ma olen 
tulnud Seadust või Prohveteid tühis- 
tama. Ma ei ole tulnud neid tühista- 
ma, vaid täitma.” (Mt 5:17) 

Apostel Paulus lisab: “Seaduse 
lõpp on Kristus, õiguseks igaühele, 
kes usub.” (Rm 10:4) Jeesus kaotas 
ainult Vana Seaduse käsukombed 
ja seega pole enam tarvis lepitus- 
ohvreid. Jeesus sai ise Jumala 
Talleks, “kes kannab ära maail- 
ma patu” (Jh 1:29). Olles Jumala 
lapsed, peame olema valmis 
kuuletuma Tema käskudele ja 
see tõestabki meie armastust Te- 
ma vastu. Jeesus ütles: “Kui teie 
peate minu käske, siis te jääte 
minu armastusse, nõnda nagu 
mina olen pidanud oma Isa käs- 
ke ja jään tema armastusse.” 
(Jh 15:10) 

Jumala kümnel käsul on 
tänapäeva inimesele oluline 
sõnum, mis võib teda puu- 
dutada. 


Mooses sai need käsud kolmandal 
kuul pärast Iisraeli laste väljumist 
Egiptusest. Need mahtusid kahele 
kivitahvlile, mida nimetati käsulau- 
dadeks. Esimesed neli käsku õpeta- 
sid rahvale, milline peab olema 
nende suhe Jumalaga. Viies kuni 
üheksas käsk käsitlesid käitumist 
teiste inimeste suhtes ja kümnes 
käsk inimese mõtteid. 

Piiblis on kümne käsu tekst esita- 
tud kahel korral: Teises Moosese raa- 
matus (20:1—17) ja Viiendas Moosese 
raamatus (5:6-21). 

Vaatleme kümmet käsku lähemalt 
ja püüame saada selgust, milline on 
dekaloogi praktiline tähendus täna- 
päeva kristlasele. 


Joonistus: VILJA VENTSEL 

ESIMENE KÄSK 


Mina olen Issand, sinu Jumal, kes sind tõi välja 
Egiptusemaalt, orjusekojast. Sul ei tohi olla muid ju- 
malaid minu palge kõrval! (2Ms 20:2—3) 


Esimene käsk on lähtealuseks kõi- 
gile ülejäänutele. J. John oma raama- 
tus “10 käsku 21. sajandil” illustreerib 
seda võrdlusega: “Nii nagu päike 
asub päikesesüsteemi keskel ja pla- 
needid tiirlevad ümber tema, nii tiir- 
levad kõik teised käsud ümber esime- 
se käsu. Jumal ise paikneb käskude 
keskmes ja hoiab neid kõiki koos.” 

Veel enne, kui Jumal andis oma 
rahvale need käsud, tuletas ta neile 
meelde, kes Ta on: “Mina olen Issand, 
sinu Jumal, kes sind tõi välja 
Egiptusemaalt, orjusekojast.” Osvald 
Tärk on öelnud: “Meil on hea ja kasu- 
lik teada, mida Jumal on teinud meie 
esivanematele, kuid usk muutub ela- 
vaks ja tõeliseks alles isikliku koge- 
muse kaudu, mida oleme läbi elanud.” 

Olen nõus Tärgiga, et meie koge- 
mus muudab usu reaalseks. Egiptuse 
orjapõlvest vabanemine sai iisraellas- 
tele võimsaks Jumala pääste koge- 
museks. Neid ei päästnud vaarao ja ta 
sõjavankrite käest mitte võõrad juma- 


Mõtteid esimese 


ANDRUS KASK 


ulle meeldib teha 

süüa. Ma teen seda 

sisetunde järgi ja 

ma ei vaja ei kaalu 

ega juhendeid, vaid 
vaatan, mis mul on, ja kujutangi juba 
ette, mis sellest saab. Aga kord aastas 
või kahe aasta jooksul võtan ma kapi 
otsast vana Salme Masso kokaraama- 
tu ja vaatan mõne asja üle. Näiteks 
valmistasin kord haugi ja mul tekkis 
küsimus, kui kaua ma pean haugi 
keetma. 25 minutit, seisis raamatus. 
Aga kas ei oleks olnud lihtsam, kui 
mul oleksid need keemisajad seina 
peal, et ma neid näeksin ja saaksin 
kontrollida kerge vaevaga? Ja teisalt 

lad Baal või Molok, vaid elav Issand 
Jumal. Minu meelest kõige suurem 
Jumala armastuse väljendus oma 
rahva vastu on siin tõsiasi, et Jumal 
tegi oma rahvale head, päästes neid 
veel enne, kui Ta esitas neile oma 
nõudmise: “Sul ei tohi olla muid ju- 
malaid minu palge kõrval!” 

Uuest Testamendist leiame analoo- 
gilise olukorra, kus apostel Paulus üt- 
leb kirjas roomlastele: “Ent Jumal 
teeb nähtavaks oma armastuse meie 
vastu sellega, et Kristus suri meie 
eest, kui me olime alles patused.” (Rm 
5:8) Siingi näeme, kuidas Jumal kin- 
kis meile päästmise veel enne, kui me 
Teda tundsime. Seda me nimetame 
Jumala armuks. Seepärast ütlebki 
Paulus: “Sest teie olete armu läbi 
päästetud usu kaudu — ja see ei ole 
teist enestest, vaid see on and Juma- 
lalt —, mitte tegudest, et ükski ei saaks 
kiidelda.” (Ef 2:8-9) Johannes on aga 
kirjutanud: “Selles on armastus - ei, 
mitte selles, et meie oleme armasta- 


käsu kohta 


— kui ma kõiki neid asju teaksin peast 
ja teeksin süüa rangelt eeskirjade jär- 
gi, kas ma naudiksin seda? Kas ei 
oleks parem, kui ma teeksin seda 
rõõmust ja ühtlasi 
teaksin ka reegleid, 
mis aitavad mind siis, 
kui ma midagi unustan 
või kui ma ei ole endas 
kindel? 

“Kui Issand nägi, et 
ta pöördus vaatama, 
siis Jumal hüüdis teda 
kibuvitsapõõsast ja üt- 
les: “Mooses, Mooses!” 
Ja tema vastas: “Siin 
ma olen!” 

Siis ta ütles: “Ära tule siia, võta ja- 
latsid jalast, sest paik, kus sa seisad, 


Jumal ootab 
meie armastust, 
usaldust 
Tema vastu. 
Ja kui me vahel 
kogeme abitust, 
on meil ka käsud, 
millele vajadusel 
toetuda. 


nud Jumalat, vaid et tema on armas- 
tanud meid ja on läkitanud oma Poja 
lepitusohvriks meie pattude eest.” 
(1Jh 4:10) 

Kuidas siduda neid Uue Testa- 
mendi kirjakohti Moosesele antud 
esimese käsuga? Usun, et kui Jumal 
on meid päästnud oma armust, nagu 
Ta omal ajal päästis Iisraeli rahva, siis 
Ta ei oota meilt midagi muud kui 
meie vastuarmastust. See tähendab, 
et Ta on meile kõige tähtsam ja kal- 
lim, kelle kõrval jäävad varju kõik 
selle maailma ebajumalad. 

Inimene, kes mõistab esimest käs- 
ku, peab Jumala tahtmise leidmist 
oma elu tähtsaimaks eesmärgiks. 
Veelgi enam - talle ei piisa ainult sel- 
le leidmisest, vaid ta soovib seda ka 
innukalt rakendada. Ta kummardab 
hea meelega Jumala ees ja palvetab: 
“Näita mulle oma tahet ja ma täidan 
seda rõõmuga.” Kui me seda ei tee, 
siis me lihtsalt petame iseennast. Kui 
eksime esimeses käsus, ei suuda me 
ellu rakendada teisigi Jumala antud 
käske. Siit saab kõik alguse. 

Seoses esimese käsuga on lõpuks 
kasulik mõtiskleda, kuidas ma kasu- 
tan oma aega, raha ja jõudu. Kellele 
tahan ma muljet avaldada või meeldi- 
da? Kas see on minu Jumal suure al- 


gustähega? 


on püha maa!” Ja ta jätkas: “Mina 
olen sinu vanemate Jumal, Aabra- 
hami Jumal, Iisaki Jumal ja Jaakobi 
Jumal!” 

Aga Mooses kattis oma näo, sest ta 
kartis Jumalale otsa vaadata. Ja Is- 
sand ütles: “Ma olen kül- 
lalt näinud oma rahva vi- 
letsust, kes on Egiptuses, 
ja ma olen kuulnud nen- 
de kisendamist sundijate 
pärast; seetõttu ma tean 
nende valu ja olen alla 
tulnud neid egiptlaste 
käest päästma ja neid 
sellelt maalt viima heale 
ja avarale maale, maale, 
mis piima ja mett voo- 
lab, kaananlaste, hettide, 
emorlaste, perislaste, hiivlaste ja jebu- 
uslaste asupaika.” (2Ms 3:4—7) 


> 


Jumala ja Moosese vahel tekkis kontakt, 
sõprus, usaldus. “Ma olen näinud oma rahva 
kannatamist ...” ütles Jumal Moosesele. Käsud 
tulid hiljem. Kui vanemad armastavad oma 
last, siis nad armastavad teda juba enne, kui 
laps on sündinud. Neil on ootused lapse suh- 
tes. Nad armastavad teda. Nad ei pane ju pla- 
kateid keeldudega ja käskudega hälli ümber. 
Kui laps kasvab, siis tulevad keelud ja käsud, 
aga kõige alus on armastus ja usaldus. 

Taavet ütles: “Ära võta minult ära oma Vai- 
mu!” Taavet käis koos Jumalaga ja teadis, et 
osadus on parem kui ohvrid. 

Joosua raamatus (1:5-9) ütleb Jumal: “Ole 
vahva ja tugev! Ära kohku ja ära karda, sest Is- 
sand, su Jumal, on Sinuga kõikjal, kuhu sa lä- 
hed!” Kas siin ei räägita mitte usaldusest, hoo- 
limisest ja armastusest? 

Mis on siis, kui on raskused? Kui lapsed ei 
kuula sõna? Kui tööandja teeb liiga? Aabraham 
pandi proovile ja ta pidi loobuma millestki, mis 
oli talle väga kallis. Ta oli selleks valmis, sest ta 
teadis, et Jumal on elu andja ja kuna ta oli Ju- 
mala sõber, oli tal armastus ja usaldus Jumala 
vastu. 

Jumal on andnud inimesele elu ja Jumalal 
on selleks plaan. Keegi võib arvata, et ta on ju- 
ba 80 ja teda ei puuduta enam mingi plaan. 
Aga Jumal tahab, et ka 80-aastane saaks pääs- 
tetud. Võib ju küsida: “Noh, ma olen päästetud, 
mis seal enam plaanida?” Aga sugulased, 
naabrid ei ole. Keegi peab nende pärast palu- 
ma ja elama nende keskel, et Jumala armastus 
neid puudutaks. 

Sa võid keelitada inimesi ja korrata inimes- 
tele käske aastaid, aga kui pole armastust nen- 
de vastu, siis ei aita see ei sind ega neid. Kui sa 
kannad Jumala armastust, tunnevad inimesed 
selle ära ja tahavad seda. 

Efeslaste kirjas on koguduse (ja kõigi uskli- 
ke) ülesehitamiseks palve, mis aitab meil aru 
saada meelevallast, mille Jumal oma lastele on 
andnud (vt Ef 1:15—23; 3:14—21). Me palume 
tarkust, et tunda Issandat ja tema väge. Jumal 
ei oota, et teeksime lihtsalt mehaaniliselt ära, 
mida ta ütleb. Jumal ootab meie armastust, 
usaldust Tema vastu. 

Ja kui me vahel kogeme abitust, on meil 
ka käsud, millele vajadusel toetuda. 

MEILT JA MUJALT 


Fotod: UNO LOORIS 


* A 3 () 


Tallinna koguduse tänavukevadise suure Alfa-kursuse esimene kogunemine. 


Tallinnas alustas 
suur Alfa-kursus 


llinna koguduses alustas 10. jaanuaril Alfa-kursus, kus on rekor- 
diline arv osalejaid. 

Pärast viimaste aastate mõõnaperioodi, kui osalejaid oli erakordselt vä- 
he, alustasime organiseerimist sügisel, kui ilmus üks huviline. Tunnistan, 
et viimaste aastate vähest osavõttu mäletades kahtlesin, kas saame kokku 
vähemalt kümme inimest, et vestlusgrupp toimiks. Kuid tundub, et aeg oli 
küps ja Jumal ise tuli meile appi, andes koguduse pastorile Toomas Paju- 
soole inspiratsiooni kutsuda kogudust jaanuari alguses üles nädalaseks 
palveketiks, sest algamas oli Eesti Evangeelse Alliansi palvenädal. Eest- 
palvet Alfa-kursuse õnnestumise pärast pidas kogudus hoolega ja just tol 
nädalal toimuski “plahvatuslik” registreerumine Alfa-kursusele. Täna- 
seks on kirjas 40 osalejat, kelle üle Alfa meeskonnal on suur rõõm. 

Kursusest võtab osa suur hulk koguduse noori, et valmistuda tuleva- 
se Noorte-Alfa korraldamiseks. Nad õpivad nii läbi osalemise kui ka ju- 
ba praktiliselt kaasa aidates — muusikat tehes, vestlusgruppe juhtides, 
kohvilauda kattes. 

Meeskond on meil suur, rohkem kui kakskümmend inimest, väga 
üksmeelne ja innukas: meil on kolmteist loengupidajat, kelle hulgas nii 
superintendent Taavi Hollman kui ka koguduse pastor Toomas Pajusoo, 
ja terve hulk ustavaid abilisi, kes aitavad nii eestpalvetega, kohvilaua 
valmistamisel-katmisel, vestlusgrupi juhtidena kui ka kõikvõimalikes 
korralduslikes küsimustes. Jumal on andnud kogudusele nii palju pü- 
hendunud, andekaid ja töökaid inimesi! Võime olla südamest tänulikud 
sellise suurepärase meeskonna eest, kelle suurimaks sooviks on, et Ju- 
mal võiks ligi astuda neile, kes Teda Alfa kaudu otsivad. 


INNA VÄLJA 


MEILT JA MUJALT 


Alliansspalvenädal 2010 


I 2 -17. jaanuarini peeti Eesti 

eEvangeelse Alliansi palvenä- 
dalat kaheksas linnas: Tallinnas, Tar- 
tus, Viljandis, Rakveres, Jõhvis, Võ- 
rus, Kärdlas ja Kuressaares. 

2010. aasta palvenädala kava panid 
kokku Hollandi ja Tšehhi Evangeelne 
Allianss teemal “Tunnistajaks olemi- 
ne”, käsitledes seda just Euroopa kon- 
tekstis. 

Eesti Metodisti Kiriku jaoks on pal- 
venädalal osalemine juba ammune 
traditsioon. Palvenädala raames jut- 
lustasid meie kirikutes 12. jaanuaril 
Tartu Püha Luuka kirikus pastor Sil- 
ver Kurvits Kristlikust Nelipühi Kiri- 
kust, Rakvere koguduses pastor Ergo 
Naab Rakvere adventkogudusest ning 
Võru Elupuu kirikus Rünno Saatman 
Päästearmee Võru korpusest. Tallinna 
metodisti kirikus jutlustas 16. jaanua- 
ril pastor Veljo Kaptein Olevistest. 
Meie koguduste karjastest jagasid 
oma mõtteid Hans Lahi 13. jaanuaril 
Rakvere adventkirikus, Kaupo Kant 
14. jaanuaril Võru adventkirikus, 15. 
jaanuaril Priit Tamm Tartu Maranata 
koguduses ja Ele Paju Võru EELK Ka- 
tarina kirikus ning superintendent 
Taavi Hollman palvenädala viimasel 
õhtul Tallinna Jaani kirikus. Taavi 
Hollman teenis sõnavõtuga kaasa ka 
10. jaanuaril Tallinna alliansspalvenä- 
dala avajumalateenistusel Oleviste ki- 
rikus, kus kõneles ka Olav Pärnamets. 

EMK Sakussaare ja Rakvere kogu- 
duse pastori Hans Lahi mõtteid palve- 
nädalast Rakveres: “Olen Jumalale tä- 
nulik alanud aasta alliansspalvenädala 
eest, mida peeti Rakveres nii nagu mit- 
metes teisteski Eestimaa linnades. 
Rakveres toimus traditsiooniline pal- 
venädal taasalustatud kujul juba kol- 
mandat aastat järjest, Rakvere kogu- 
duse pastorina kogesin seda aga esi- 
mest korda. Nädal algas meie meto- 
disti kirikust, järgnesid teenistused 
adventkirikus, Karmeli vabakogudu- 
ses, EELK Kolmainu koguduses ning 
viimane teenistus vabakoguduses 
Hüüdja Hääl. 

Ühendavaks teemaks oli Euroopa 
Evangeelse Alliansi ettepanekust läh- 
tudes “Sina oled minu tunnistaja”. Kõ- 
neldi evangeelse kuulutustöö olemu- 
sest, võimalustest ja raskustest. Jutlu- 
sele järgnes ühine palveaeg. Oleksin 
siiski oodanud rohkemat koguduse- 

liikmete osavõttu: kuigi teenistused 
toimusid eri kirikutes, olid enamasti 
kohal ühed ja samad kuulajad. 

Palvenädala lõpus toimus pastorite 
kokkusaamine, kus vaatasime tagasi 
möödunud päevadele ja tänasime 
koos Issandat. Oleme koguduste kar- 
jastega ka hiljem kohtunud ja mõtteid 
vahetanud: vaadanud ettepoole, kui- 
das ühtse Kristuse kogudusena teeni- 
da selle linna kogukonda. On rõõm tõ- 
deda, et ühisosa, mis meid ühendab, 
on palju suurem kui erinevused, mis 
üksteisest eraldavad. Võin ka isikliku 
kogemuse põhjal öelda, et omavaheli- 
ne suhtlemine ja koos teenimine on 
meid vaimulikult rikastanud. 

Vanas Testamendis (Ps 133) on üks 
palveteekonna laul Taavetilt, milles on 
sõnad: “Vaata, kui hea ja armas on see, 
et vennad üheskoos elavad! ... Sest 
sinna on Issand seadnud õnnistuse, 
elu igaveseks ajaks.” See on see, mille 
pärast ka Jeesus on palvetanud oma 
ülempreesterlikus palves, mis on too- 
dud Uue Testamendis Johannese kir- 
jas: “... et nad kõik oleksid üks (nii na- 
gu Sina, Isa, Minus ja Mina Sinus, et 
nemadki oleksid meis), et maailm 
usuks, et Sina oled Minu läkitanud.” 

Pärnusse jõudis palvenädal ühe- 
kordse aktsioonina — konfessioonide- 
ülese palveõhtuna 13. jaanuaril Saa- 
lemi kirikus, kus osales ka EMK Pär- 
nu koguduse pastor Tõnu Kuusema. 
Pärnu Agapes jutlustasid jaanuarikuu 
pühapäevadel oikumeenilised külali- 
sed. 

Palvenädal toimus ka Haapsalus, 
ent Eesti Evangeelse Alliansi täitev- 
sekretär Indrek Luide on öelnud, et 
Haapsalus on tegemist juba nii aja- 
loolise kogunemisega, et EEA ei julge 
seda alliansi ürituseks pidada. 

Alliansspalvenädalatel pandi nii 
Tallinnas kui Tartus kokku ohvrikor- 
jandus Haiti maavärina ohvrite heaks. 
Eesti Evangeelne Allianss annetas 
Haitile kokku 10 624 krooni, mis on 


juba ka Haitisse saadetud. 
EEA/KT 


Pidu oreli ja ajakirja sõpradele 
jaanuaril tähistas 50. sünnipäe- 
0 a meie kiriku ajakirja toimeta- 
ja Kärt Jänes-Kapp. 
10. jaanuari teenistusel anti juubila- 
rile üle juhtkonna tänulilled, kirikuli- 
sed tervitasid teda sooja käteplaksuta- 

Gerda Aliide Tartlain — 9. märts 103 


JUUBILARID Kuressaare koguduses 
Helju Kohl — 1. veebruar 80 

Vladimir Väli — 11. veebruar 95 

Airi Aus — 12. veebruar 20 

Leida Umal — 4. märts 80 


Tallinna kogudus ÕNNITLEB 
Helga Häkkinen — 5. jaanuar 85 
Kärt Jänes-Kapp — 9. jaanuar 50 
Herki Tomberg — 9. jaanuar 40 
Olav Pärnamets — 25. jaanuar 73 
Taavi Hollman — 4. veebruar 41 
Vello Virgste — 22. veebruar 70 
Paul Lilleorg — 4. märts 75 

Gerda Aliide Tartlain — 9. märts 103 
Senta Astrid Zvirgzdin — 13. märts 80 
Voldemar Koplik — 20. märts 85 

Lii Lilleoja — 27. märts 50 


misega. Pärast jumalateenistust palus 
sünnipäevalaps sõbrad ühisele lõuna- 
tunnile. Juubilari erisoov oli kingituste 
toomise asemel panna kokku annetus 
ajakirja ja orelifondi toetuseks. 

Pastorid Olav Pärnamets ja Toomas 
Pajusoo laususid tänusõnu ajakirja us- 
tava toimetamise eest, mis on kestnud 
aastast 1996. Lugejaskond kiitis Kärdi 
silmaringi ning vaimulikku tuumakust. 
Ainuüksi tema toimetajaveerud on 
klass omaette. Erialasele kogemuste- 
pagasile viitab tõik, et Kärt töötab pike- 
mat aega ajakirja Horisont toimetuses. 

Koduteel tõusule viimine pole ol- 
nud kergete killast ülesanne. Muigega 
meenutas juubilar uute suundade sis- 
setoomise vaeva ja valu. Luuletused 
hakkasid järjekindlalt ilmuma luule- 
sõbra Õie Puideti õhutusel. Tavaliselt 
tuleb peale käia kirikujuhtidele, leida 
teemasid, tuletada kirjutajatele meel- 
de tähtaegu. Silma peab peal hoidma 
nii kodu- kui välismaa kirikuelul, vaja 
on arvestada noorte erisoovidega, ka- 
jastada toimkondade uudiseid, semi- 
nari elu-olu, misjonäride rännakuid ja 
lastelgi olgu oma nurk! Toimetaja mu- 
re on kirikuüritustel fotoaparaat käe- 
ulatuses pidada, sest ametlikku päeva- 
piltnikku pole varnast võtta. Õnneks 
on toimetus suutnud leida mõnegi us- 
tava kirjasaatja, osanud vajalikud 
“hammasrattad” käigus hoida ja haa- 
kuma panna. 


Viljakaks kujunes Koduteel algata- 
tud mälestuste kogumine Eesti Meto- 
disti Kiriku 100. juubeli eel. Praegu on 
teoksil kauaaegse kirikujuhi Olav Pär- 
nametsa mälestuste jäädvustamine. 
Kui ajakirja Koduteel aastate lõikes 
sirvida, koorub välja hindamatu kiri- 
kulooline materjal. 

Muredest juubilar palju ei pajata- 
nud. Kõrvalseisja ei pruugi teada, et 
toimetuse töö käib tillukese toakese 
mõttelises osas, arupidamised tihti- 
peale kiriku kohviku melus mõne kok- 
kulükatud laua ümber. Alailma on ku- 
kil rahamured, ajakirja levitamine on 
tõsine vaevanägemine. 

Koosviibimise põhimeeleolu väljen- 
dus kõige selgemini ühislaulus “Mu 
süda, ärka üles”, mida juubilari lem- 
miklauluna esitas teist korda veel Jaa- 
ni kirikust saabunud solist Maren Üle- 
vain. Lea Kangur laulis mitu soololau- 
lu, need vaheldusid sõnavõttudega pi- 
duvõõrastelt ja loeti ette “Hea Inimese 
Aukiri”. Aukirjale jäid sõprade allkir- 
jad ja andide vaagnale kopsakad sum- 
mad annetusena ajakirjale Koduteel 
ning Kärdile viimasel ajal südamelä- 
hedaseks saanud Hugo Lepnurme mä- 
lestusoreli ehitamise toetuseks. 

URVE AULIS 


Tartus Luuka kirikus kogunes 

EKNi teoloogiline komisjon 

4 veebruaril pidas Tartu Püha 
eLuuka kirikus oma töökoosole- 

kut Eesti Kirikute Nõukogu teoloogi- 

line komisjon. 

Komisjon tegeles oma koosolekul 
ristimise temaatikaga, püüdes määrat- 
leda sellealase töö konkreetsemaid 
suundi. Tartusse sõideti n-ö vaheldu- 
seks seni ainult Tallinnas toimunud 
koosolekutele. Komisjon on ellu kut- 
sutud 2008. aastal, et tegeleda Eesti 
Kirikute Nõukogu liikmeskirikuid hu- 
vitavate teoloogiliste teemade süven- 
datud käsitlemisega. Iga liikmeskirik 
nimetas komisjoni oma esindaja. Ko- 
misjoni kuuluvad Arne Hiob (EELK), 
Mattias Palli (EAÕK), Vello Salo 
(RKK), Heigo Ritsbek (EKEK), Meelis 
Maikalu (EKNK), Peeter Roosimaa 
(EEKBKL), Ergo Naab (SPAKEL) ja 
Priit Gregorios Tamm (EMK). Konsul- 
tandina töötab kaasa Ingmar Kurg ja 
komisjoni tööd juhib Eerik Jõks. 

Koosolekule oli ettekandjaks kutsu- 
tud Tartu ülikooli professor Tarmo 
Kulmar, kes kõneles komisjonile init- 
siatsioonist religiooniloolises perspek- 


tiivis. Lõunat pidas komisjon kiriku 
vastas asuvas ajaloolises Park-hotellis. 
PRIIT GREGORIOS TAMM 


Foto: PRIIT GREGORIOS TAMM 


Eesti Kirikute Nõukogu teoloogiline 
komisjon Püha Luuka kirikus. 


Metodistide töö Haitil 


aiti maavärinas hukkus Ühine- 
H:.. Metodisti Kiriku humani- 
taarabikomitee (United Methodist 
Committee on Relief ehk UMCOR) 
üks silmapaistvamaid liidreid Sam 
Dixon, keda tundis ka nii mõnigi 
eestlane. 

Sam Dixon oli pärit Põhja-Caroli- 
nast, kus ta teenis 24 aastat pastorina. 
1998. aastal asus ta tööle Globaaltee- 
nistuse Peakomiteesse ja 2007. aastal 
sai temast ÜMK humanitaarabikomi- 
tee tippjuht, kelle koordineerida olid 
kriisiabi, katastroofijärgne ülesehitus- 
töö, majanduse arendamise küsimu- 
sed, terviseteenused ja rahuprotsessid. 
Sam Dixon aitas korraldada pääste- 
operatsioone nii tsunami-järgses Indo- 
neesias, Aafrika näljahädapiirkonda- 
des kui ka tornaadodest räsitud aladel 
Ameerikas. 

Haitile nõupidamisele sõitnud Sam 
Dixon viibis 12. jaanuaril Port-au- 
Prince'i hotellis Montana koos kollee- 
gidega, kellest neli päästeti rusude alt 
elavana 14. jaanuaril. 

Sam Dixon on külastanud ka Ees- 
tit. See oli aastal 2006 ja tema peami- 
ne eesmärk oli osaleda tol korral Ees- 
tis peetud Ühinenud Metodisti Kiriku 
pensionikomitee koosolekul. Pärast 
seda külastas Sam Dixon Üllas 
Tankleri kutsel Pärnu kogudust, kus ta 
jutlustas ning kõneles metodisti misjo- 
nitööst maailmas Agape koguduse iga- 
kevadisel väljasõidul, mida nimetatak- 
se koguduse uuendusseminariks. Sa- 
muti tegi ta koos Üllasega väikese 
ringreisi ning külastas lühidalt Paide, 
Tartu ja Võru kogudust. 

ÜMK Põhja- ja Baltimaamaade piis- 
kopi Christian Alstedi üleskutsel osa- 
lesid Eesti Metodisti Kiriku kogudused 
24. ja 31. jaanuaril erikorjanduses, 
mille tulu läks Haiti maavärinaohvrite 


Foto: Koduteel 


abistamiseks. “Sellises olukorras tun- 
dub, et meie ei saa midagi erilist ära 
teha, kuid pidage meeles, innukad pal- 
ved ja rahaline toetus võib tuua esile 
muutusi!” rõhutas piiskop Alsted oma 
pöördumises. EMK annetas Haiti toe- 
tuseks kokku 19 415 krooni (sh Tartu 
kogudus 1310, Haapsalu 6000, Kohtla- 
Järve 1000, Kuressaare 1500, Paide 
1500, Pärnu 2000 ja Tallinn 6105 kroo- 
ni), mis jõuab Haitile ÜMK abiorgani- 
satsiooni UMCOR vahendusel. KT 


Sam Dixon 2006. aastal kõnelemas 
Pärnu Agapes, tõlgib Meeli Tankler. 


Alustas EMK liturgiaraamatu 
redaktsioonikomisjon 


'alminud on Ühinenud Metodisti 
Kiriku “Book of Worship'i” ehk 
jumalateenistuste raamatu eestikeel- 
ne tõlge. Kirikuvalitsus on võtnud 
eesmärgiks metodistide liturgiaraa- 
matu avaldamise eesti keeles, et seda 
saaksid kasutada eeskätt pastorid, 

aga ka teemast huvitatud ilmikud. 
Kirikuvalitsuse moodustatud re- 
daktsioonikomisjon kogunes Tallinna 
metodisti kirikus esimest korda 11. 
veebruaril. Koosolekul valiti komisjoni 
esimeheks Priit Gregorios Tamm. Ko- 
misjoni kuuluvad Olav Pärnamets, 
Taavi Hollman, Üllas Tankler, Urmas 
Rahuvarm, Tarmo Lilleoja ja Kärt Jä- 
nes-Kapp. Tõlketöö teinud Priit 
Gregorios Tamm andis ülevaate teh- 
tust ja olulisematest põhimõtetest, mi- 
da ta teksti tõlkides on järginud. Ta rõ- 
hutas, et metodistidel on põhjust oma 
liturgia üle uhkust tunda ja et see vää- 

rib igati tunnustamist ja kasutamist. 
KT 


“Book of 
Worship'i” ehk 
jumalateenistus- 
te raamat peaks 
varsti olema kät- 
tesaadav ka 
eesti keeles. 

Fotod: ÜLLAS TANKLER 


ORELIFONDIS 


Täiuslik tervik 


pakkus orelirõõmu 'š 


2009. aasta 11. detsembril 
andis “Ellerhein” Tallinna 
kirikus jõuluootuskontser- 
di sarjas “Orel kirikusse!”. 
Tütarlapsed laulsid, toeta- 
maks Hugo Lepnurme 
mälestusoreli ehitust. 


ell kuus alustas trom- 

petisolist Aarne Ots 

kontserti palaga “An- 

gels Suite Snell” ning 

altariesisele asusid tal- 

veöö ja härmatise värvi rüüdes koori- 
neiud. Pastor Toomas Pajusoo tervitas 
esinejaid ja kuulajaid ning andis “oh- 
jad” dirigent Tiia-Ester Loitmele. Vilu- 
nud meistri (NB! Aasta muusik 2008) 
silmavaatest, käeviipest, ainuüksi ole- 
musest piisas lauljate sütitamiseks ja 
kuulajate lummamiseks. Esinejad pai- 
gutusid sujuvalt ringi, solistid jõudsid 
alati õigele kohale, kavas oli loomin- 
gulisi uperpalle, mille vahele põimu- 
sid vabas vormis selgitussõnad - ühte- 
kokku täiuslik elamuslik tervik. Kuu- 
lajad istusid kunstnik Piibe Piirma ja 
abimeeskonna härmatisekujundeist 
ilmestatud saalis, käes sama käega 
kujundatud jõulupunased kavalehed. 
Tütarlaste hõbehäälne tertsett 
alustas 17. sajandi prantsuse helilooja 
Marc Antoine Charpentier” ülistuslau- 
luga “Ouam pulchra es” ehk “Kui kau- 
nis on ...”. Seoses Felix Mendelssohni 
juubeliaastaga on paljudel veel värs- 
kelt meeles selle kuulsa saksa heliloo- 
ja oratooriumi “Elias” suurejoonelised 
ettekanded Eesti parimais kontserdi- 
saalides “Ellerheina”, Riikliku Aka- 
deemilise Meeskoori ja sümfooniaor- 
kestri koostöös. Meie saalis pidid tü- 
tarlapsed hakkama saama vaid ise- 
enese jõul ja klaveri toel. Ilmekas oli 
dirigendi loetud ja tertseti suust kõla- 

ma hakkav piiblitekst: “Tõsta oma sil- 
mad” ja samuti järgneva koori sõnad: 
“Vaata, ei tuku ega jää magama see, 
kes Iisraeli hoiab”. On raske kirjelda- 
da muusika, sõnade, lauljate särasil- 
made, koorijuhi ja klaverisaatja esi- 
tuslikku tasakaalu, üksteisemõistmist 
ja sellest sündinud koosmõju. 

Kui klassikateoste tõlgitsejaile teeb 
au taktitundeline truuksjäämine auto- 
ritekstile, siis ajas lähemale tulles võib 
üllatada ootamatu lähenemisega. Nii- 
suguseid “rosinaid” kontserdil jagus. 
Võtame kas või trompetisti improvi- 
satsioonilised kaasmängud ülituntud 
Maasalo laulule “Tasa, tasa jõulukel- 
lad kajavad”, Berlingi “Valgetele jõu- 
ludele”, Adami “Jõuluööle”, rääkima- 
ta pillimängija enda soolodest. Rabas 
koori vilistlase solisti Eliis Pärna või- 
mas hääl, ilma saateta ja üdini vaba 
esitus näiteks Piret Ripsi laulus “Ma 
tõusen tuhast üles”. 

Et lauljatele pisut puhkust anda, 
tutvustas Toomas Pajusoo orelifondi 
tegevust ja lõppsihti. Just sama päeva 
hommikul kandis fond orelimeister 
Guido Schumacherile üle esimese 
miljonilise sissemakse. Nüüd asub 
meister Belgias orelit ehitama ja kui 
Jumal annab, hüüab 2011. aastal meie 
kirikusaalis orel! 

Dirigent Loitme jutustas pisut 
kontserdi eelloost ja kokkupuuteist 
orelikunstnik Hugo Lepnurmega. Te- 
ma mälestused ulatuvad tagasi ühiste 
esinemisteni Kaarli kirikus, kui “Eller- 
hein” laulis veel Heino Kaljuste käe 
all. Lõbus oli väheke hilisem kokku- 
saamine Tallinna konservatooriumis. 
Õppejõud Lepnurm sisenenud ruumi, 
ulatanud üliõpilasele terekäe ja mille- 
gipärast tundunud see tervitus kätt 
kuidagi ülespoole tõmbav. “Kas pro- 
fessor tõesti osutab mulle, noorele al- 
gajale, nii suurt au?” mõtelnud tu- 
deng. Lugu olnud aga selles, et oreli- 


Metodisi Kiriku 1 
ORELIFOND 


õppejõud püüdnud selle liigutusega 
oma muhedal moel kätte saada oreli- 
klassi võtit tudengi selja taga seinal 
asunud kapist. 

Kontserdi ajendiks oli üks paduvih- 
mane ilm, mil Tiia-Ester Loitme pages 
varjule meie heategevuslike andide 
saali. Seal tuli jutuks Lepnurme mä- 
lestusoreli heaks tehtav ning dirigen- 
dil tärkaski mõte teha üks heategu 
koos “Ellerheinaga”. 

Mida lõpupoole, seda enam sooje- 
nes saal. Võluvalt seletas koorijuht 
traditsionaali “YI Saw Three Ships” 
ehk “Kolm laeva” sisu, millele järg- 
nes sädelev esitus. Lõpupalast — Olav 
Ehala “Jõuluinglist” — jäi kuulajaile 
ilmselgelt väheseks. Lisapala lausa 
nõuti välja. See oli “Oh mis hõiska- 
mist ja rõõmu”, mille teise salmi ajal 
dirigeeris koorijuht saali. “Ellerhein” 
— rahvusvaheliste laululahingute ja 
plaadistuste mitmekordne võitja — tä- 
nas kummardusega kuulajaid, need 
lillede ja meenetega peaesinejaid. Di- 
rigent tutvustas “tagala” kindlusta- 
jaid: koormeister Ülle Sanderit, kont- 
sertmeister Katrin Kuldjärve, ooperi- 
lauljast hääleseadjat Mare Jõgevat. 
Dirigent ütles lihtsalt ja selgelt: 
“Nüüd on ots!” ning kõik paluti oreli- 
kohvikusse südamesoojusega kaetud 
laudade juurde. Liigutav oli hetk, kui 
tütarlapsed laulsid aatriumi rõdult 
“Õnnista ja hoia”, misjärel läks lahti 
hüva roa maitsmiseks ja muljete va- 
hetamiseks. 

Kontserdi piletimüügi tulu ulatus 
3500 kroonini, jaanuaris lisas “Eller- 
hein” sellele eriannetusena veel 5000 
krooni, ohverdades tasu osalemise 
eest Mendelssohni oratooriumis 
“Elias.” Saadud elamus oli aga hinda- 
matu väärtusega! 

Pärast kontserti esimese hingetõm- 
bega ülestähendusi teinud 

URVE AULIS 


INTERVJUU - [INNI 


Sest otsekui taevad on 
maast kõrgemal ... 


2009. aastal võis EMK 
Võru koguduses ja palju- 
del metodistide üritustel 
näha toimetamas ja kaasa 
löömas üht tumedapäist 
energilist noormeest, kes 
lõpuks juba ka natuke 
eesti keelt rääkis, eriti 
lastega. See noormees oli 
Yuri Velloso. 


uri Saabus Eestisse 
31. detsembril 2008 
kell 23.55 koos ilu- 
tulestikuga ja lahkus 
12. jaanuaril 2010. 

Ta astus 2009. aastal EMK Võru 
koguduse liikmeks ja esindas kogu- 
dust ilmikdelegaadina EMK 2010. 
aasta aastakonverentsil Pärnus. 

Yuri lõi käed külge igas töös, mida 
oli vaja teha: tegeles noorte, laste ja 
vanadega, juhtis kodust jüngrigrup- 
pi, lõi kaasa Alfas ja ülistusgrupis, 
aitas ehitada Võrru helisüsteemi, jut- 
lustas pühapäevahommikuti Võrus 
korra kuus, aga ka Viitkal, Sakus- 
saares, Aseris, Haapsalus, Kärsal jm. 

Lisaks Eestile külastas ta aasta 
jooksul veel Lätit, Leedut, Rootsit, 
Norrat, Inglismaad, Põhja-Iirimaad, 
Saksamaad, Venemaad, Udmurtiat. 

Ja sai enne ärasõitu jõudu proovi- 
da ka tõelise põhjamaa talvega. 


YURI VELLOSO on «sündinud 
27. juunil 1989 Brasiilias Nova 
Iguacu linnas, kuhu jõudmiseks Rio 
de Janeirost kulub autoga 15-25 mi- 
nutit. Ta elas lapsepõlves ühes majas 
koos ema, tädi ja vanaemaga. Nad 
olid sel ajal kõik katoliiklased. Kol- 
meaastaselt hakkas Yuri käima laste- 
aias ja viieselt läks kooli, nagu Brasii- 
lias üldiselt kombeks. Kui Yuri oli 
seitsmene, abiellus tema ema uuesti 


Yuri koos ema, kasuisa ja vennaga. 


ja Yuri sai endale kasuisa, kellega ta 
on kogenud tõelist isa-poja suhet 
ning keda ta kutsub isaks. Yuri kasu- 
isa on alati olnud kristlane ning me- 
todisti kiriku liige. Nii et kui 1999. 
aastal sündis Yurile vend, ja vane- 
mad otsustasid ta ristida mitte katoli- 
ku, vaid metodisti kirikus, oli ainult 
aja küsimus, et kogu pere liituks sel- 
le denominatsiooniga. 

Mõne aasta pärast jättis Yuri siiski 
Jumala, kuigi käis jätkuvalt igal pü- 
hapäeval kirikus ühelt poolt oma va- 
nemate ja teiselt poolt teatud temale 
pandud kohustuste tõttu. Ent pärast 
seda, kui ta oli mitu aastat elanud 
vaimselt ja emotsionaalselt tühja elu, 
pöördus Yuri 2006. aasta jaanuaris 
taas Jumala poole, kes muutis teda 
täielikult. Jumal juhtis ta läbi kiire 
vaimse kasvu protsessi ja sellest ajast 
peale on Yuri tee kulgenud käsikäes 
Jumalaga. 

Yuri koolitee möödus kodulinna 
erakoolis, mille ta lõpetas seitsme- 
teistkümneselt. Seejärel astus ta ühte 
Brasiilia parimasse kõrgkooli — Rio de 


Janeiro ülikooli (UFRJ ehk Federal 
University of Rio de Janeiro), kus õp- 
pis poolteist aastat arhitektuuri. 
2008. aasta alguses andis Jumal 
Yurile mõista, et ta peaks lahkuma 
oma perest ja oma maalt — loobuma 
harjumuspärasest mugavast kesk- 
konnast ning minema kuhugi, kus 
Jumal saaks teda õpetada ja ette val- 
mistada, kus ta kõigest tuttavast 
eemal olles õpiks lootma üksnes Ju- 
mala peale ja üksnes Jumalale elama. 
Yuri mõtetest käis läbi palju paiku, 
kuhu ta võiks minna, aga Jumal ütles 
iga kord väga selgelt “ei”. Yuri palve- 
tas mitu kuud. Sama aasta juulis ava- 
nestal võimalus osaleda misjonireisil, 
mis suundus Eestisse ning sai teoks 
tänu Eesti Metodisti Kiriku ja Brasii- 
lia Metodisti Kiriku Rio de Janeiro 
piirkonna sõprussuhetele. Eestis ol- 
dud kolme nädala jooksul andis Ju- 
mal Yurile mõista, et see on see koht, 
kuhu ta peab tulema. Hiljem kinnitas 
Jumal seda korduvalt mitmel viisil. 
Võrru minek ei olnud Yuri idee. Al- 
guses ta mõtles, et see paik saab ole- 

Fotod: Võru kogudus 


ma Tallinn, aga ta jättis asja Jumala 
hooleks. Ja pärast mõningaid kohtu- 
misi Eesti metodistide juhtidega, kaa- 
sa arvatud Taavi Hollman ja Kaupo 
Kant, kellest sai Yuri pastor, langes 
otsus, et on kõige parem, kui Yuri lä- 
heb Võrru. Yuri lootis, et see on ka Ju- 
mala tahe, ja täna on ta veendunud, et 
nii see oli. 


Miks ja kuidas Sinust ikkagi just 
metodist sai? 

Mina ja mu ema saime metodisti- 
deks tänu mu isale pärast seda, kui 
sündis mu vend. Niisiis ei olnud see 
minu suur otsus. 

Pärast seda kui mu ema ja isa abi- 
ellusid, lasid nad mul pühapäeviti 
käia eri kirikuis. Ühel pühapäeval 
läksin katoliku kirikusse, teisel meto- 
disti kirikusse. Mulle kui lapsele 
meeldis rohkem metodisti kirikus, 
sest seal pakuti lastele sobilikke tege- 
vusi, samal ajal kui katoliku kirikus 
pidin jälgima üksnes teenistust. 


Milline on Su esimene mälestus kiri- 
kus(käimises)t? 

Ma ei mäleta eriti hästi oma varast 
lapsepõlve kirikus. Kahjuks on mu 
varaseimad mälestused ajast, mil olin 
juba Jumalast kaugel. Aga mäletan 
varasemast siiski sündmust, kui sain 
metodisti kiriku liikmeks, samuti se- 
da, kuidas ma sain Püha Vaimuga ris- 
titud. 


Millised oleksid need kolm põhjust, 
miks võiks liituda just metodisti ki- 
rikuga? Sinu kodukogudusega Bra- 
siilias? Kodukogudusega Võrus? 

Ma arvan, et polegi olemas min- 
geid erilisi põhjusi, miks saada just 
metodisti kiriku liikmeks. Ma olen 

Võru koguduse aastapäevalised 2009. 


veendunud, et kristlane peaks kuulu- 
ma niisugusesse kogudusse, olgu see 
siis metodisti kogudus või mitte, mil- 
le õpetusega ta nõustub, mille teeni- 
mine ja jumalateenistus talle meeldib 
ja kus ta tunneb, et teda aktsepteeri- 
takse, kus ta tunneb end nagu kodus 
- st tajub kristlikku kogukonnatun- 
net. See ei pea olema metodisti kogu- 
dus, aga nagu ütleb jumalasõna, me 
peame koos käima. See tähendab, et 
igaüks peab olema koguduse liige, 
mitte ainult külastama üht või siis mi- 
tut kogudust. 

Mina isiklikult olen metodist, sest 
olen nõus enamikuga metodistlikust 
õpetusest ja doktriinist ning peami- 
selt seepärast, et mulle väga meeldib 
metodistidele iseloomulik ühenduse 
hoidmine üle maailma. On hea kuulu- 
da denominatsiooni, mis järgib samu 
printsiipe igal pool. 

Niisiis, kui keegi tahab astuda mi- 
nu eelmisse, Brasiilia kogudusse, või 
minu praegusesse, Võru kogudusse, 
siis peaks ta seda tegema seepärast, 
et ta tunneb end selles koguduses 
hästi, et ta leiab sealt inimesi, kes ar- 
mastavad ja toetavad teda alati, iga- 
suguses olukorras. 


Mille poolest need kaks erinevad? 
Mille poolest sarnanevad? 

Muidugi erinevad need 
kaks kogudust väga paljus. 
Erinevusi on nende vahel 
ilmselt rohkemgi kui sarna- 
susi. Aga eetilistel põhjustel 
ma neid siinkohal ei võrd- 
leks ega tooks ka midagi esi- 
le. Loeb üksnes see, et mõle- 
mad kogudused teenivad 
südamest ja siiralt sama Ju- 
malat. 


Yuri EMK noortetoimkonna koosolekul. 


Kas möödunud aasta Eestis oli selli- 
ne, nagu ootasid või ette kujutasid? 

Tegelikkuses osutus 2009. aasta 
paremaks, kui ma oskasin oodata. 
Jumal tõi mind Eestisse, et töötada 
minu elus väga põhjalikult, ja seda 
Ta tegi. Ta tahtis mind ka kasutada 
ja taas pean ütlema, et Ta kasutas 
mind rohkem, kui ma võimalikuks 
pidasin. 


Mis oli kõige raskem või ootama- 
tum? Kõige toredam? 

Kõige raskem oli hakkama saada 
omaenese asjadega. Olla valmis ja 
avatud, et Jumal saaks töötada mu 
elu väga delikaatsetes sfäärides. 
Enamikul juhtudel pole kerge vaba- 
neda teatud asjadest või muuta oma 
vaateid elule. Aga on väga meeldiv 
teada, et läbi selle kogemuse ja Jee- 
suse õpetuse olen ma praegu võime- 
line nägema ja mõistma asju hoopis 
paremini. Ja kõigel ongi ju lõpuks 
üks eesmärk: olla Jeesuse jünger tä- 
hendab saada nii Tema moodi kui 
vähegi võimalik. 

Kõige imelisem oli näha nende 
õpetuste ja Jumala tegutsemise tule- 
must oma elus. Iga päev tähendas õp- 
pimist, liikumist Jeesuse kui tõelise 
õpetaja poole. 


o-=- 


Mis sündmused ja inimesed sellest 
Eestis elatud aastast kõige enam 
meelde jäävad? 

On raske öelda, mis sündmus mul- 
le kõige enam meelde jääb — kõik, 
mis kogesin, oli väga eriline. Kindlas- 
ti ei unusta ma mõningaid reise, nagu 
sõitu Venemaale Udmurtiasse. See 
oli ilmselt kõige uskumatum reis, mis 
ma kunagi olen teinud. 
Jumal, Tema vägi ja Tema 
riigi üleloomulik olemus 
oli nii lähedal, nii tajutav, 
et see jääb alati minuga. 

On veelgi raskem öel- 
da, kes mulle inimestest 
kõige enam meelde jääb. 
Ma arvan, et mulle jäävad 
meelde kõik näod, kõik 
hetked. Aga muidugi mä- 
letan ma eriliselt neid, kes 
olid mulle lähemal, nagu 
mu pastorid ja nende pe- 
red ja Taavet — mu parim 
sõber Eestis. Ma jään alati 
meenutama oma kogudust 
ja seda ühtse pere tunnet, nende toe- 
tust. Ja muidugi kõiki teisi sõpru, ke- 
da ma leidsin kõikjal üle Eesti. 


Mis on Sinu arvates see kõige täht- 
sam või näiteks kolm tähtsamat as- 
ja, mida aasta jooksul saavutasid? 
Teistele õpetasid? Ise õppisid? 

Tänu Jumalale saavutasin ma pal- 
ju — eriti asju, mis juhtusid isiklikult 
minu elus. Lühidalt kokku võttes olid 
kolm kõige tähtsamat minu arvates 
järgmised: jõudmine äratundmisele, 
et Jeesus on minu Issand ja Õpetaja; 
isiklikum side Jumalaga; kindlam 
teadmine sellest, mida Jumal tahab 
mulle ja minult. Ma usun, et nii palju, 
kui suudan, püüan õpetada ka teiste- 
le kõike seda, mida ise siin õppisin. 


Mida tahaksid tuleviku päevadeks 
öelda Koduteel lugejale ja Eesti me- 
todistidele nüüd, kui oled Eestist 
lahkumas? 

Lootke kõiges Jumala peale. Mitte 
ainult sõnades, aga lastes lahti kõi- 
gest, mida Jumal meis näha ei taha, 
ning elades ja pühendudes sellele, et 
saada üha rohkem Jeesuse sarna- 
seks. Jumal armastab meid rohkem, 
kui me eales suudame ette kujutada 
või mõista, ja seetõttu suri Jeesus ris- 
til iga inimese pärast. Sellepärast, ja 


sellepärast, kes Ta on, peaksime 
meie andma oma elu sajaprotsendili- 
selt Talle, usaldades, et Tema oskab 
meie eluga paremini hakkama saada 
kui me ise. Anda oma elu täielikult 
Talle ei tähenda, et jätame kõik selja- 
taha, vaid see tähendab, et teeme kõi- 
ke, mida Tema tahab, ükskõik, kus 
me oleme. 


Jutlustamas. 


Eesti metodiste tahaksin julgusta- 
da muutma maailma, nagu iga krist- 
lane on kutsutud tegema. Meil kui 
metodistidel on eesmärk saada Jee- 
suse sarnaseks ja teha Talle jüngreid. 
Selleks peame olema veelgi ühtse- 
mad ja kindlamad, astudes välja ja 
püüdes jõuda nendeni, kes meid 
ümbritsevad. Jumal kutsub oma ini- 


ma Jumala plaaniga 
viia meid välja meie 
mugavusest. Ärgem 
laskem oma muga- 
vus- ja turvatundel 
või isegi kartusel ta- 
kistada saamast Ju- 
malalt parimat või Ju- 
malale parimat tege- 
mast. 


Mis on Su enda plaa- 
nid edaspidiseks? 
Plaanin minna tagasi Brasiiliasse, 
korraldada seal oma elu ja astuda 
need sammud, mida Jumal tahab, et 
ma 2010. aastal astuksin. Need on 
tegelikult suured ja ma saan neid as- 
tuda ainult siis, kui Jumal mind 
aitab ja juhib, nagu Ta juba teeb. 
Niisiis ei ole mul praegu järgmisteks 
aastateks muid suundi kui jätkata 


Yuri ja Taavet meie talves :):):). 


alustatuga ning elada Jumala tahte 
kohaselt elu, mis ei kuulu mulle. 


Milline on olnud Su elu suurim 
kiustatus? 

Ma arvan, et suurim on alati olnud 
kiusatus teha asju omal viisil ja mõel- 
da ainult iseendale ning jätta Jumal 
sellest kõigest väljapoole. Aga Jumal 
on selle kallal töötanud aastaid ja eri- 
ti siin Eestis. Nii et nüüd püüan ma 
esimest korda lihtsalt liituda Jumala 
plaaniga ega püüa sundida Teda 
omaks võtma minu plaani. 


Millal said endale esimese Piibli? 

Seda ma ei mäleta. Aga mäletan, 
et kohe pärast tagasipöördumist Ju- 
mala juurde 2006. aastal veetsin ma 
mõned puhkusepäevad ühe kristla- 
sest sõbra kodus. Seal laenasin sõbra 
isalt õppepiibli ja lugesin seda iga 
päev. Kõigi oma selgituste ja õpetus- 
tega meeldis see mulle väga. Nii et 
kui läksin koju tagasi, ostsin ühe esi- 
mese asjana endale samasuguse. See 
on mul alles ja ma kasutan seda täni- 
ni. See ei näe enam kuigi kena välja, 
sest olen seda kasutanud neli aastat 
ja kirjutanud sinna rohkesti isiklikke 
märkusi. Aga lõppude lõpuks pole 
Piiblid tehtud selleks, et nad head 
välja näeksid, vaid et neid kasutataks 
ja loetaks, eks ju? 


On Sul Piiblis oma lemmiktegelane? 
Oo-jaa! Mu lemmik (peale Kolm- 

JM ainu Jumala muidu- 
gi) on prohvet Elias. 
Tema usk, pühendu- 
JA mine, võidmine ja 
õ julgus olid imetlus- 
väärsed. 


Millise lõigu Piiblist 
valiksid oma mo- 
toks? 
See on raske kü- 
simus. Aga on üks 
kirjakoht, mida Ju- 
mal mulle - alati 
meenutab, kui tahab, et ma Tema 
mõtteid, teid ja plaane usaldaksin: 
“Aga minu mõtted ei ole teie mõtted, 
ja teie teed ei ole minu teed, ütleb Is- 
sand. Sest otsekui taevad on maast 
kõrgemal, nõnda on minu teed kõr- 
gemad kui teie teed, ja minu mõtted 
kõrgemad kui teie mõtted.” 
(Jesaja 55:8-9) 

see on? 


MAIRE IVANOVA 
TT koordinaator Eestis 
tervenemist. 


[ || Tegemist on 


eneseabiprogrammiga, mis mõeldud 
mitmesuguste probleemidega võitle- 
vatele inimestele. Alguse on TT saa- 
nud Ühendriikidest California osarii- 
gist. Mõne lugeja jaoks on ehk tuttav 
Rick Warren, kes on kirjutanud raa- 
matu “Eesmärgist juhitud elu”. TT 
ongi alguse saanud Rick Warreni ko- 
gudusest ja selle originaalmaterjali 
Celebrate Recovery on kirjutanud ko- 
guduse abipastor John Baker. TT 
programm on analoogselt anonüüm- 
sete alkohoolikute programmiga üles 
ehitatud kaheteistkümnele sammule. 
TT peamine ja suurim erinevus AA-st 
on see, et Kõrgem Jõud pole jäetud 
kuidagi ebamääraseks, nii et igaüks 
võib tõlgendada seda enda usulistele 
vaadetele sobivalt (olgu see või puu- 
kummardamine), vaid selleks on Jee- 
sus Kristus. 

Aastal 2007 külastas Pärnut grupp 
Ühendriikidest Asbury sõpruskogu- 
dusest. Oli imeilus karge maikuu 
ning sõitsime koguduserahva ja küla- 
listega Tahkuranda. Minule kui endi- 
sele noortejuhile anti ülesanne tutvu- 
da nende lastetööjuhiga. Juhtus aga 
nii, et sattusin minibussis kõrvuti 
Asbury koguduse TT juhi Glen 
Grusendorfiga ning viisakusest kaas- 
sõitja vastu pärisin, millega ta tege- 
leb. Mida enam ta oma tööst ja TT 
programmist jutustas, seda enam 
tundsin, et tegemist on millegagi, mis 
ka Eestis võiks töötada. Nii juhtuski, 
et kogu päeva, pea iga kohvipausi ja 
muu vaba hetke, vestlesin Gleniga 


tähendab 
lahtiseleta- 
tult tähista 

ning lastetöötegijale ütlesin vaid põ- 
gusa “tere”. Mäletan, et õhtul kirikus- 
se tagasi jõudes palvetasin: “Jumal, 
see tundub ebarealistlik, aga kui see 
kuidagi on võimalik, siis palun, et TT 
jõuaks ka Eestisse.” 


Kuidas TT Eestisse jõudis 


2008. aasta veebruaris, kui olin 
õpingutega seoses raamatukogureisil 
Ameerikas, külastasin Asburys TT 
kogunemist. Tegemist oli jumalatee- 
nistust meenutava üritusega, mida il- 
mestasid suurepärane ülistus ning 
äärmiselt ausad tunnistused selle 
kohta, kuidas Jumal on inimesi va- 
bastanud alko-, narko- ja muudest 
sõltuvusest, leinast, traumaatilistest 
kogemustest, ebafunktsionaalsetest 
käitumismustritest jpm. Ma polnud 
iialgi kogenud nii ehedat jumalatee- 
nistust, sellist ausust, ja samas mõist- 
nud, et see kõik ongi nii — Jumal tões- 
ti on need inimesed vabaks teinud ja 
selles keskkonnas ei mõista keegi 
neid hukka. Iga eksija ja iga problee- 
midega võitleja on teretulnud. Värs- 
kendav, võrreldes kristlikes ringkon- 
dades üsna levinud rõõmsa maski 
kandmisega ka siis, kui südames on 
raske — lihtsalt selleks, et olla aktsep- 
teeritav, et jätta mulje, et sinuga on 
kõik korras. Samas on aga inimhin- 
gedes palju valu, välja ütlemata kaht- 
lusi ja võitlusi. 

2008. aasta sügisel arutlesime 
EMK haridustoimkonnas, millistest 
materjalidest oleks abi grupitöös. 
Mainisin TT-d ning äkki olid kõik sel- 
lest huvitatud. Möödus veel mõni kuu 
ja otsustasime, et 2009. aasta suvel 
tuleks korraldada koolitus ning otsi- 
da vahendeid materjalide tõlkimiseks 
ja väljaandmiseks. Ressursside otsi- 
misega on tegelenud Thea Kant. Ole- 
me tänulikud Globaalteenistuse Pea- 


Sammud eitamisest 
Jumala armu 

komiteele (GBGM), kelle toetust aitas 
vahendada Üllas Tankler, ning 
Euroopa Metodisti Kiriku alko- ja 
narkoprobleemidega tegelevale fon- 
dile. Osaliselt on seda laiahaardelist 
projekti toetanud meie haridustoim- 
kond ning koolituse osas Teoloogiline 
Seminar. 

Grete Lepa asus 2009. aasta juunis 
kibekiirelt materjale tõlkima ning ju- 
ba augustis 2009 toimus Agape kiri- 
kus EMK haridustoimkonna ja Teo- 
loogilise Seminari ühine koolitus. 
Osalejaid mitmetest konfessioonidest 
oli ligi 50, teiste seas Eesti Evangeel- 
sete Üliõpilaste Ühenduse noored. 
Koolitusel viibinutest nakatas idee 
korraldada eneseabigrupp kindlasti 
kõige rohkem Tartu rahvast, ehkki 
positiivset vastukaja andsid teisedki 
ning grupi alustamist pidasid realist- 
likuks ka võrulased. 


TT Tartus 


Pärast tihedat kooliaasta algust, 
reklaami tuttavate seas, Raadio 7-s 
ning Pereraadios alustasime esimese 
TT grupiga 9. novembril Tartus Roosi 
tänaval. Esimesel korral tuli kohale 
kaheksa meest ja kaheksa naist, kel- 
lele hiljem on lisandunud veel mit- 
med. Mõningase juurdetulemise ja 
ärajäämise järel käib koos 19 inimest 
(meeste grupp on kolme võrra väik- 
semaks jäänud, kuna tegu oli Võru 
metodistidega, kes nüüd kogunevad 
oma linnas). Osalejatest pooled on 
Eesti Evangeelsete Üliõpilaste Ühen- 
duse tegev- või vilistlasliikmed, kon- 
fessionaalne taust on kirju. Naiste 
gruppi juhatan ma ise, abiliseks 


Kristin Aavakivi EELK Tartu Pauluse kogudu- 
sest. Meeste gruppi veavad Joel Pulk EELK 
Tartu Pauluse kogudusest ja Indrek Soidla 
EELK Nõo kogudusest. 

Teemad, millega tegeleme, on tõsised. Olles 
praeguseks läbinud pool programmi, on mulje, 
et osalejate arvates on kooskäimistest olnud 
kasu. Ka mu enda kogemus on see, et kui alus- 
tasin grupijuhina pigem missioonitundest, taju- 
des, kui oluline see töölõik on, siis aja jooksul 
näen üha enam, kuidas Jumal on gruppi kasu- 
tanud mu enda jaoks, tuues esile unustusehõl- 
ma vajunud teemad, mis mu elu mõjutavad, 
kuigi ma pole nende mõjust teadlik olnud. Ehk- 
ki sellised avastused võivad kohati olla eba- 
meeldivad, on ilmne, et Jumal toob need asjad 
pinnale, et saaksime nendega tegeleda ning 
need Talle üle anda. 

Originaalversioonis kuulub TT-sse kaht tüü- 
pi kogunemisi: suured koosolekud ülistuse ja 
tunnistustega (see, millest USA-s osa võtsin) 
ning väikegrupid, kus läbitakse 12 sammu. Väi- 
kegruppides on mehed-naised eraldi. Hetkel 
pole meil veel nii palju ressurssi, et korraldada 
kahte üritust, mistõttu koguneme kord nädalas 
vaid 12 sammu läbimiseks, mille eel laulame 
pool tundi ülistuslaule ja palvetame. Seejärel 
jaguneme gruppidesse, kus on võimalik rääki- 
da töövihikus ette antud teemadel. 


Uus grupp Võrus 


Rõõm on sellest, et TT on laienenud ka Võr- 
ru. Käisin krõbekülmal 19. jaanuaril kohal, et 
näha inimesi, kes kogunesid Võru metodisti ki- 
rikusse esimesele TT-le, kus osales seitse meest 
ja kuus naist. Tiit Toome, üks meestegrupi juh- 
te, oli isegi suppi keetnud, et töölt tulnuil oleks 
võimalikult mõnus õhtul viibida. Struktuurilt 
on Võru grupi õhtud samalaadsed kui Tartus. 
Naistegruppi juhib Ele Paju. Viimastel andme- 
tel on Võru grupp kasvanud 18 inimeseni 
(üheksa meest, üheksa naist) — kui palju lõpuks 
stabiilselt käima jääb, see selgub aja jooksul. 


Plaanid edasiseks 


Loodame, et TT laieneb veelgi. Plaanime 
EMK haridustoimkonnaga TT programmi tut- 
vustada pastorite osaduspäevadel aprillis ning 
millalgi taas koolituse korraldada, et välja õpe- 
tada uusi TT juhte kogudustele, kus soov prog- 
rammi alustada. Suurem osa materjale on juba 
tõlgitud eesti keelde, nii et loodame lähemal 
aastal anda välja kogu komplekti — neli töövihi- 
kut ja juhi materjali. Vastav leping on juba sõl- 
mitud. Ühtlasi on materjal olemas vene keeles, 
paraku küll Ukrainas. Tegelen sellega, et vene- 
keelne materjal oleks edaspidi kättesaadav ka 
Eestis. 


Foto: ARVI LINDMÄE 


Saaremaa venna 
TIIMI ELULUGU 


Mäed liiguvad ja künkad kõiguvad küll, 
aga minu heldus ei liigu su juurest ja 
minu rahuseadus ei kõigu, 

ütleb Issand su halastaja. (Js 54:10) 


uressaare kogudusel oli põhjust rõõmustada koos oma kõige va- 
KE koguduseliikmega, sest vend Vladimir Välil täitus 
11. veebruaril 95 eluaastat. Olgugi, et tema passis seisab Vladimir Vä- 
li, tunnevad teda kõik nii koguduses kui ka laiemalt Tiimina, talukoha 
järgi Tammi Tiimina. Aga kutsutagu teda nii või teisiti, kui Tiimi oma 
elulugu jutustab, jääb üle üksnes imetleda tema haruldast mälu. 
“Olen sündinud Saaremaal Sauveres, 20 km kaugusel Kuressaare 
linnast. Mu sünni- ja lapsepõlvekodu asub üleval Sauvere mäel. Kui jõu- 
dis kätte aeg, mil pidin hakkama koolitarkust taga nõudma, läksin Sau- 
vere kooli esimesse klassi. Koolitöös ja -tegevuses olin aktiivne. Mind 
pandi kooli pidudel sageli laulma ja üheksaselt mängisin juba näiden- 
dites peaosi. Parasjagu koolitarkust saanud, asusin isatalus vanematele 
toeks ja abiks. See oli aeg, kui külades oli palju noori. Käisin nendega 
koos tantsupidudel, aga et külas oli ka usklikke, kes pidasid kodudes 
palvetunde ja jumalateenistusi, külastasime noortega ka neid üritusi. 
Mingil ajal hakkasin tundma rahutust hinges ja tohutut väsimust. Mitte 
füüsilist väsimust, vaid vaimset. Et sellest vabaneda, hakkasin Jumalat 
paluma. Ma ei mõistnud muud kui Meie Isa palvet. Kui olin seda enne 
magamaminekut palunud, tundsin pisut kergendust. Nii käisin edasi 
külapidudel ja ka vaimulikel koosolekutel. Jumala Vaim puudutas mind 
seal nii tugevasti, et hakkasin sageli nutma, aga ma ei tahtnud teistele 
noortele näidata, et olen nii hale ja vilets. Seepärast palusin vaikselt ko- 
dus: “Oh Jumal, ma tahan oma elu Sulle anda, aga luba, et ma tantsu- 
pidudel võiksin ka ikka käia.” Nähtavasti ei võtnud Jumal seda palvet 
kuulda, sest rahutus ja südamepiin aina kasvasid. 
(järgneb) 
Ajakirjale Koduteel vahendanud ARVI LINDMÄE. 


| IN Pä 
m A AM 


Tiimi vendadega: Arvi Lindmäe, Tiimi, Arno Tuulik. Seisab Tiimi 
poeg Arvi Väli. 

Mõttetalgud 
“Tähetorn1” 
argipäevas 


22. jaanuari hommiku- 
poolikul kogunes laste- 
keskusesse “Tähetorn” 
kirikuvalitsuse ja toim- 
kondade järjekordne 
ümarlaud. Arutleti kiriku- 
elu üldiste küsimuste üle, 
aga jõuti tutvuda ka nii 
remondis uuenenud 
“Tähetorni” ruumide kui 
viimase aja tegevusega. 


Mõttetalgud 


Mõttetalgud väljaspool Tallinna ki- 
rikut olid kokku lepitud juba sügisel. 
Talgute eesmärgiks oli edasiste sihti- 
de seadmine ja seetõttu alustas su- 
perintendent Taavi Hollman teema- 
kohase mõtisklusega, mille aluseks 
Esimese Moosese raamatu kirjakoht 
(13:14—18), mis algab sõnadega: “Ja 
Issand ütles Aabramile, pärast seda 


Umarlaual olid esindatud lastetöö (Ele Paju), hari- 
dustoimkond (Thea Kant, Maire Ivanova), ordinat- 
sioonikomisjon (Olav Pärnamets), Teoloogiline Se- 
minar (Meeli Tankler), kirikuvalitsus (Artur Põld, 
Tõnu Kuusemaa), lastekeskus “Tähetorn” (Mall 
Tamm), noortetoimkond (Lemme Aulis), Koduteel 


Kevadel alustatakse lastekeskuse väga halvas sei- 
sus oleva fassaadi renoveerimisega, mida toetavad 
mitmed organisatsioonid, sh Põhja-Tallinna valit- 
sus ning tänu EMK liikmetele ka ES Sadolin AS 
ning vabatahtlikud Eestist ja USA-st. 


kui Lott tema juurest 
oli lahkunud: “Tõsta 
nüüd oma silmad üles 
ja vaata paigast, kus sa 
oled, põhja ja lõuna ja hommiku ja 
õhtu poole, sest kogu maa, mida sa 
näed, ma annan sinule ja su soole iga- 
veseks ajaks! ...” 

Sissejuhatuseks rõhutas superin- 
tendent, et hiljuti valminud EMK 
arengukavast peab saama alus, mille- 
le tugineb meie edaspidine konkreet- 
sem tegevus. Seepärast ei olnud kok- 
kutulemise eesmärk rääkida tehtust, 
vaid vaadata tulevikku, pidades mee- 
les, et piiskop Christian Alsted on ko- 
gu Põhja-Euroopa ja Baltikumi piir- 
konnas võtnud suuna uute koguduste 
rajamisele. Ühises arutelus jõudsid 
kokkutulnud järeldusele, et oluline 
on leida võimalused, kuidas kirik ter- 
vikuna saaks aidata kohalikel kogu- 
dustel misjonitööd teha. Teisisõnu — 
peame leidma tee, kuidas ulatuksime 
metodistidena oma ki- 
rikust väljapoole, ko- 
gukonda. Kajama jäi 
mõte, et suured visioo- 
nid on head, aga meid 
aitaksid palju edasi 
konkreetsed -ülesan- 
ded ja tegevus, mille 
raames inimesed kuu- 
leksid ka evangeelset 
sõnumit. Eriti südame- 
lähedane oli see mõte 
noortetoimkonna juhi- 
le Lemme Aulisele, kes 
tahaks edaspidi noor- 
teüritusi korraldada 
nii, et noored saaksid 
panustada oma ener- 


(Kärt Jänes-Kapp) ja naistöö (Valentina Põld). 

giat ja ressurssi ka selle paiga heaks, 
kus üritus toimub. 

Konkreetsemalt olid kõne all veel 
jüngerluse projekt, elukestev õpe, 
koolitustöö, programm “Tähista ter- 
venemist” (loe ka Ik 12), sidemed Bra- 
siilia Metodisti Kirikuga (loe ka lk 9), 
juulisse kavandatud evangelismikoo- 
litus noortele, suvine misjon kogudus- 
tes. Tänavune suvekonverents toimub 
5.-7. augustil teemal “Effataa”. Tegija- 
tes on tärganud idee viia konverentsi 
edasi äratusnädala või -nädalalõpu 
vormis — korraldada mõnes piirkon- 
nas “suvekonverents ratastel”, mis 
võiks toimuda sügisel. Veel tulid ju- 
tuks Ida-Virumaa piiblikooli, seminari 
ja haridustoimkonna koostöö ning 
16.—18. juulile kavandatud suur 
misjoniüritus Jõhvis, kuhu oodatakse 
toetajaid, kas või näiteks eestikeelse 
lasteprogramni läbiviijad. 

Superintendent tõdes lõpetuseks, 
et kuigi talgud ei lõppenud konkreet- 
se programmi koostamisega, aitas 
mõttevahetus kõiki edasi. Kodutööna 
jäi igaühe ülesandeks mõelda, milline 
võiks olla meie tegevuskava, et see 
oleks rakendatav nii kiriku, üksikko- 
guduse kui toimkonna tasandil. Järg- 
mine ümarlaud tuleb kokku 7. mail. 


“Tähetorni” argipäev 


Veel enne mõttetalgute algust tut- 
vustas “Tähetorni” direktor Mall 
Tamm kokkutulnutele lastekeskuse 
ruume. Möödunud aastal naaber- 
majast “Tähetorni” hoonesse levinud 


Fotod: Koduteel 


(8 0 
põlengu jäljed on kindlustushüvitise 
ja ehitusfirma Johanna tublide töö- 
meeste kaasabil kadunud: maja on 
seest renoveeritud, teisel korrusel on 
tehtud ilus remont. Lindorff Eesti AS 
on kinkinud “Tähetornile” arvutid ja 
mööblit,  mootorratturite ühingu 
WIMA Estonia MTÜ toel on saadud 
arvutitesse programmid. Lastekeskus 
töötab taas täiel jõul. 

Hoolimata tulekahjust ei jäänud 
ära ka lastekeskuse jõulupidu, millest 
Mall Tamm näitas kokkutulnuile vi- 
deot. Tänu lahketele annetajatele 
said lapsed kingitused jõuluvanalt, 
keda abistasid “Tähetorni” ammused 
sõbrad Norra misjoniorganisatsioo- 
nist Mission in Europe, mida juhib 
Ole Saltnes. See organisatsioon on 
toetanud lastekeskust jõulukinkide 
ostmisega mitu aastat, samuti nagu 
Lauri ja Helvi Siljoranta Soomest 
ning Lasnamäe vene nelipühi kogu- 
duse inimesed. 

Küsimusele, kuidas EMK terviku- 
na saaks lastekeskuse tööle kaasa 
aidata, vastas Mall Tamm, et kõik al- 
gab inimestest. Ta rõhutas, et lihtne 
on ära anda endale mittevajalikke as- 
ju, hoopis raskem pühendada aega ja 
teadmisi: näiteks õpetada hädasolija- 
tele, kuidas, kus ja mis dokumentide- 
ga toetustega seonduvaid asju ajada 


Jaanuari lõpus korraldasid Tšehhist 
pärit tudengid lastele Tšehhi õhtu. 


või kuhu peaks üldse minema, et toe- 
tust saada; kuidas majandada olukor- 
ras, kus sissetulekut ei olegi jne. 

“Tähetornis” käib lapsi, kes vajak- 
sid tugiisikuid, kes nendega regulaar- 
selt (nt kord nädalas) tegeleksid — 
aitaksid koolitöid teha, mängiksid, 
käiksid kusagil väljas. Vajalikud on 
asjatundlikud, kaastundlikud ja 
empaatilised vabatahtlikud, kes võ- 
taksid aidata konkreetset peret. Nii 
osalevad keskuse töös juba kaks neli- 
pühilasest vabatahtlikku, kes aitavad 
peredel majandada või siis näiteks 
sõidutavad ühe lapse arsti juurde ajal, 
kui üksikema rinnalapsega kodus 
peab olema. Nad aitavad ka doku- 
mente vormistada, lastekaitsega su- 
helda. Tihtipeale ei tea inimesed oma 
õigusi ega võimalusi, ei tea, et lihtne 
käik kohaliku omavalitsuse sotsiaal- 
või lastekaitsetöötaja juurde annabki 
lahenduse suurele probleemipuntrale. 
Nendega tuleb esimesel korral kaasas 
käia, sest nad ei tea, kuhu minna, kar- 
davad, et ei saa riigikeeles suheldud. 
Või siis pole neil sobilikke rõivaid 
ametiasutuse külastamiseks. Lõpuks 
nad ei lähegi, sest enesehinnang on 
madal, mistõttu välditakse võõraid 
olukordi. Kui aga tugiisiku abil suhted 
ametnikega sõlmitud, kogevad nad, et 
ametnik pole mingi koll, vaid ongi 
seatud selleks, et hätta sattunut oma 
võimaluste piires aidata. Sellega võib 
teinekord tugiisiku töö mõne konk- 
reetse inimesega isegi otsa saada. 

Kuna lastekeskuses on vaid kolm 
põhikohaga töötajat ja iga päev majas 
15-25 last, ei saa nemad pereliikmeid 
kuigi palju reaalselt aidata muuga kui 
nõustamise või toidupakikesega (või- 
malusel). Tugiisik oleks seega suu- 
reks abiks nii lapsele, tema perele kui 
lastekeskuse töötajale, aga ka igat 
masti ametnikele. 

Abivajajaid on praegusel ajal palju, 
Mall Tamm arvab, et tegelikku üle- 
vaadet on neist isegi raske saada. Iga- 
üks, kes märkab hädasolijat ning ta- 
hab ja saab aidata, võiks seda teha nii, 
nagu võimalused lubavad. Lastekes- 
kus eelistaks muidugi sotsiaaltööd õp- 
pinud või tugiisiku koolituse läbinud 
inimesi, keda keskusel ei oleks enam 
vaja täiendavalt juhendada. 


a Ja 


Suurbritannia saatkonna vahendu- 
sel külastasid “Tähetorni” 2008. 
aastal Briti armee sõdurid, kes kin- 
kisid lastele nukutoad. 


Lastekeskuses käivad Tallinna üli- 
kooli vahetusüliõpilased, kes aitasid 
remondi järel maja korrastada, aga 
hetkel abistavad lapsi koolitöödes 
ning sisustavad nende vaba aega. 
Jaanuari lõpus korraldasid Tšehhist 
pärit tudengid lastele Tšehhi õhtu, 
momendil on lastekeskuses abiks üli- 
õpilane Leedust. 

WIMA Estonia MTÜ inimesed 
käivad tihti külas ja üks neist on ju- 
ba terve aasta kord nädalas lastega 
koos koolitöid tegemas. Inimene 
Loovuskoolist õpetab vähemalt kord 
kuus lastele huvitavaid käsitöötehni- 
kaid — juba on selgeks saadud vilti- 
mine ja ehete valmistamine. Üks res- 
tauraatori elukutsega ema, kelle lap- 
sed ka lastekeskuses käivad, tutvus- 
tab kord nädalast mitmesuguseid 
kunstitehnikaid. 

“Tähetorni” head partnerid on 
Päästearmee Kopli korpus ning 
Peeteli kiriku sotsiaalkeskus. Mõle- 
mad tegelevad lastega, sest paikne- 
vad lastekeskuse läheduses. Pääste- 
armees käivad väiksemad lapsed 
kaks korda nädalas huvitegevustest 
osa saamas õhtuti, kui “Tähetorni” 
uksed suletakse. Päästearmeelased 
saadavad lapsed pärast otse trammi- 
le, et nad õhtusel ajal tänavale seikle- 
ma ei Satuks. Peeteli sotsiaalkeskus 
abistab aga koostöös kohaliku oma- 
valitsuse lastekaitsjatega noori, kes 
“Tähetorni” east juba väljas, kuid mit- 
mel põhjusel siiski veel oma eluga ise 
toime ei tule. 

“Tähetorni”, nagu kõigi meie eel- 
arvet koormab aga külm ja lumine 
talv, nii et nad on tänulikud iga anne- 


tuse eest. 

JANA TAMM 
Tartu Püha Luuka koguduse pühapäevakooliõpetaja 


Ühel külmal detsembrikuu hommikul tõttas Tartu Püha 
Luuka koguduse kiriku hoovi väikesi lapsi. Vaatamata 
krõbedale pakasele oli kõigi silmades põnevus ja ootus- 
ärevus. Reisi Võrumaale oodati juba mõnda aega ja 
nüüd oli see tähtis päev käes. Meie pühapäevakoolilap- 
sed ja -õpetajad sõitsid külla Võrumaa koguduste lastele. 

Kohtumispaigaks sai 12. detsembril Võru koguduse 
kirik. Saabudes tervitas meid mõnus laste sumin ja soe 
kirik. Improviseeritud lava ette oli tõmmatud eesriie, 
mis veelgi lisas põnevust — mingi üllatus ootas ees. 
Tutvumine läks ladusalt, kohal olid Võru, Tartu, Ruus- 
mäe ja Viitka lapsed ning õpetajad. 

Päeva programm algas suurepärase jõululoo 
etendusega, mida näitasid Võru koguduse noored. 
Nägime kõiki: Jeesuslast, Maarjat, Joosepit, karjaseid, 
kolme tarka ja inglit, kes oli tõeliselt suur ja aupaiste- 
ga, nii nagu inglile kohane. Etenduse järel läks lahti 
suur trall. Jagunesime kahte rühma: suuremad ja väik- 
semad. Vaheldumisi sai käia meisterdamise ja piibliloo 
kuulamise toas, laulda ning lustida koos suurepärase 
mängujuhi Elega. Võrus õpitud mänge tuletame siiani 
meelde ja paksust pagarist laulame nõrkemiseni! Iga 
laps sai koju kaasa hulga väikesi toredaid meisterdusi, 
mida aitas teha tädi Agnes: inglid ja isegi väikese jõu- 
lusõime. Loomulikult ei puudunud sellelt toredalt peolt 
ka mõnus söök ja jook. Kehakinnituse krooniks oli 
suurepärane vahukooretort, mida pakutakse ainult 
Võru kirikus! 

Meie ühise päeva lõpetasime rongkäiguga Võru 
kiriku uude ehitatavasse ossa. Koos tänasime Issandat 
ilusa päeva eest ning saatsime teele palved, et üsna 


LASTELAEGAS 


Lõuna-Eesti 


varsti saaksime taas kokku juba uue kiriku katuse all. 
Ilusat päeva jäävad meenutama toredad pildid, mida 
jagame ka teiega. 

Ootame Lõuna-Eesti lapsi kevadel külla Tartusse ja 
loodame, et meie sõprussidemed üha tugevnevad. Hea 
on teada, et kusagil üsna lähedal on teisigi lapsi, kes 
armastavad Jumalat ja oma koguduse pühapäevakooli, 
kes palvetavad koos ja õpivad tundma Issandat. 

Olge väga õnnistatud ja kohtumiseni Tartus! 


Fotod: JANA TAMM 

